OpenStreetMap

Et OpenStreetMap-kort. Her vises Geowikis hjemsted.

OpenStreetMap (OSM) er et detaljeret elektronisk verdenskort som er frit tilgængeligt på internettet. Kortet er oprettet og udvides og vedligeholdes ved at titusindvis af brugere bidrager med oplysninger, spor fra deres GPS eller egne korttegninger. Kort fra OSM kan downloades til Garmin- GPS'er. OSM er et gratis alternativ til kommercielle kort.

Denne artikel koncentrerer sig om kort over Danmark, men OpenStreetMap er et verdenskort, og hvis man skal på rejse, kan man med fordel hente et kort der dækker det sted man skal hen.

Fri tilgængelighed
OSM er er oprettet under Open Data Commons Open Database License (ODbL). Det betyder at materiale fra OSM kan benyttes kvit og frit, så længe man henviser til OSM. Se mere her.

OpenStreetMap for dummies

 * Vejledning (pdf-fil)
 * | Multimands vejledning (ppt-fil)

Metode 1 (uden brug af MapSource)

 * Hent det ønskede kortudsnit fra en af de kilder der står i tabellen (eller hvor du ellers kan finde det).
 * Kortudsnittet er som regel en enkelt fil der hedder gmapsupp.img. Den kan også hedde noget andet der ender på .img.
 * Hvis img-filen er pakket ind i en zip.fil, skal den først pakkes ud.
 * Vigtigt: Giv filen et nyt navn der ender på img, fx osm-dk-feb2013.img. Så risikerer du ikke at din fil overskriver en anden fil som du ikke har lyst til at miste.
 * Forbind din GPS til din computer som en flytbar disk (dvs. ligesom en USB-pind).
 * Flyt img-filen over på din Garmin-GPS det rigtige sted i mappestrukturen. Hvis du har dine kort på et særligt SD-kort, skal img-filen bare ligge i en mappe der hedder GARMIN.

Metode 2 (ved brug af MapSource)
(Afsnittet bør friskes op og generaliseres)
 * Hent det ønskede land på http://openmtbmap.org/download/odbl/ (bemærk at kortene er beregnet til MTB brug).
 * Installer exe-filen og kortet findes nu i MapSource.

Her kan du hente OSM-kort over Danmark til at bruge i en Garmin-GPS
Et kort der dækker Danmark, fylder mellem 80 Mbyte og 120 Mbyte (februar 2013). Det er en nogenlunde håndterbar størrelse for sådan et kort. Der er adskillige websteder der har sådanne kort liggende, lige til at hente. OSM-kortet bliver hele tiden opdateret, så alle disse websteder laver et nyt kort med friske data med jævne mellemrum.

OSM-projektet har sin egen wiki. I den wiki er der også en artikel med en tabel over steder hvor man kan hente kort.

Særlige hensyn

 * Havet bliver ikke blåt. Kort baseret på OSM har ofte svært ved at farve havet blåt. Det skyldes at oplysningen om at et område er hav, ikke altid kommer med når kortudsnittet bliver lavet. Det er der for tiden ikke så meget at gøre ved.
 * Ikke bare havet, men også baggrunden bliver blå. Det skyldes at man har to kort aktiveret samtidig, hvor grænsen mellem dem går ude i havet. Det går over hvis man kun aktiverer et kort ad gangen på sin GPS.
 * Skoven bliver vist med grønne klatter. Det kan være irriterende. Det går over hvis man henter sit kort fra et sted der tilbyder flere visningstyper, og man her vælger en type der hedder noget med Mapnik.
 * Webstedet virker ikke ordentligt. Erfaringen viser at websteder med OSM-kort til Garmin kommer og går så hurtigt at Geowikien ikke altid kan følge med. Det kan derfor være relevant at opdatere tabellen ovenfor ret tit. Det er også derfor der er en særlig kolonne der viser hvornår webstedet sidste er tjekket af en der skriver her i Geowikien.

Download Open Cycle Map

 * http://www.velomap.org/download/
 * installer - vælg Velo
 * åben installationsmappen
 * kør create_gmapsupp_velomap.img
 * Tryk 0
 * Overfør nu gmapsupp.img til din gps - ændre evt navnet

Sådan bidrager du med data til OSM
Hvis du har et OSM-kort på din GPS, vil du somme tider komme ud for at den parkeringsplads eller den sti du har brugt på din geocachingtur, ikke er med på kortet. Det kan du selv råde bod på ved at lægge det der mangler, ind på OSM. Det kan være lettere at tegne en sti rigtigt hvis du har gemt dit spor i GPS'en; sporet kan uploades til OSM.

Du skal være oprettet som bruger og logget ind på OpenStreetMap for at kunne bidrage med data. Det er derefter ikke svært at komme i gang.

Når ud har lavet en rettelse, ligger den først og fremmest i databasen. Databasen er en meget stor fil på 19 GB i komprimeret tilstand (marts 2013), så din rettelse bliver ikke fordelt til alle brugere i verden med det samme. Det kort du kan se med browseren på www.openstreetmap.org (det kaldes også for slippy map), opdateres ud fra databasen, men du kan ikke se din rettelse der med det samme. Den dukker dog ofte op ret hurtigt, men ikke samtidig på alle zoomniveauer. Senest efter en uge vil den være med på alle zoomniveauer.

Din rettelse kommer typisk med på kortene til Garmin-GPS'er næste gang de bliver opdateret. I sjældne tilfælde, hvor processen med at hente de relevante uddrag af databasen og lave Garmin-kortet allerede var påbegyndt da du lavede din rettelse, kan din rettelse blive forsinket en udgave.

Tegn kort direkte i OSM

 * Vis kortet over det område du vil redigere i, zoomet ind så det passer til opgaven.
 * Vælg Redigér >>> Redigér med Potlatch2 (redigér i browseren).
 * Der går nu et lille stykke tid mens redigeringsprogrammet bliver hentet ind på din computer.
 * Hvis du vil have vist de uploadede GPX-spor i området: Klik på "GPS data"-pilen oppe i det blå felt og vælg enten "GPS data" eller "My tracks" afhængig af, om du vil se alle GPX spor eller kun dine egne. Så kan du tegne efter disse GPX-spor.
 * Tegn dine ændringer og tilføj relevante data.
 * Husk at gemme indimellem.
 * Se i øvrigt denne detaljerede vejledning i at redigere kortet (på dansk).

Upload dine GPX-spor

 * Gem din sporfil (som regel Current.gpx) på din PC
 * Klik på GPS-spor i OSM
 * Klik på Upload et spor.
 * Klik på Gennemse og find din fil
 * Upload filen

GPX-spor
På GPSies.com og Wikiloc ligger der masser af uploadede sporfiler fra forskellige personer og grupper. I Danmark ligger der over 16.000 filer (februar 2013). Disse filer kan downloades og efterfølgende uploades til OpenStreetMap på samme måde som beskrevet ovenfor. Når du vil downloade en fil fra GPSies.com eller Wikiloc skal den downloades som "GPX Track". Du klikker på det enkelte spor og vælger "Se track". Derfter kan du downloade filen som GPX track.

Vejledninger vedrørende OSM
Vejledning til at arbejde med OSM kort på din Garmin (engelsk)

Du kan læse mere om OpenStreetMaps på geocacheren.dk.

Nye kortnavne i GPS'en
En af ulemperne med OSM kort er at det kan være svært at se hvilke kort der er aktiveret/deaktiveret i ens GPS. Det skyldes at alle kortene typisk hedder; OSM street map; OSM generic routable e.l..

Her kan du se hvordan du giver dine kort nye navne.

Links

 * OpenStreetMap
 * Læs mere om OpenStreetMap
 * WikiProject Denmark